**Iklanberény Önkormányzat Képviselő-testületének 3/2007.(IV.12.) önkormányzati rendelete**

**az önkormányzat szervezeti és működési szabályzatáról**

**IKLANBERÉNY KÖZSÉGI ÖNKORMÁNYZAT KÉPVISELŐTESTÜLETÉNEK**

**3/2007. (IV. 12.) SZÁMÚ RENDELETE**

**AZ ÖNKORMÁNYZAT SZERVEZETI ÉS MÜKÖDÉSI SZABÁLYZATÁRÓL**

**BEVEZETŐ**

Iklanberény község nevét először 1234-ben említi oklevél. A berény szó ótörök eredetű, valószínűleg a honfoglalás előtt a magyarságba olvadt valamelyik népcsoportot jelölte. A községben a 14. században az Osli nemzetségnek is volt birtoka. A falu a családnevek alapján kisnemesi jellegű volt. 1950-ig Sopron megyéhez tartozott.

Iklanberény Községi Önkormányzat Képviselőtestülete (továbbiakban: Képviselőtestület) a helyi önkormányzatokról szóló módosított 1990. évi LXV. törvény (továbbiakban: Ötv.) 18. §. (1) bekezdésében foglalt felhatalmazás alapján – szervezeti és működési rendjére (továbbiakban: SZMSZ) – a következő rendeletet alkotja.

**I. fejezet**

**ÁLTALÁNOS RENDELKEZÉSEK**

**Az önkormányzat és jelképei**

1. §
2. (4)A Képviselőtestület számára az Mötv.-ben és más jogszabályokban meghatározott feladat és hatásköri, szervezeti és működési előírásokat az SZMSZ-ben foglaltak figyelembevételével kell alkalmazni.
3. §
4. Az önkormányzat hivatalos megnevezése: Iklanberény Községi Önkormányzat.
5. Az önkormányzat székhelye: Iklanberény

Pontos címe: 9634 Iklanberény, Fő. u.39.

1. Az önkormányzati jogok gyakorlásával felruházott szervezet:

Iklanberény Községi Önkormányzat Képviselőtestülete

1. Illetékességi területe: Iklanberény község közigazgatási területe.
2. §
3. Az önkormányzat jelképei: a címer, a zászló és a pecsét.
4. Az önkormányzat jelképeit és azok használatának rendjét külön rendeletben állapítja meg.

**II. fejezet**

**A Képviselőtestület feladat- és hatásköre**

1. §(4)

Az önkormányzati feladat- és hatáskörök főszabályként a Képviselőtestületet illetik meg. A Képviselőtestület feladat- és hatáskörét az Mötv. határozza meg, amelyeket a jelen rendeletben vagy más önkormányzati rendeletben megállapított jogszabályok szerint a polgármesterre átruházhat.

1. §

(1) A Képviselőtestület a hatáskörgyakorlás átruházásáról, illetőleg visszavonásáról annak felmerülésekor dönt.

(2) A Képviselőtestület az átruházott hatáskör gyakorlójának utasításokat adhat, döntését megsemmisítheti és megváltoztathatja, illetőleg a gyakorló szervet beszámoltathatja.

(3) A Képviselőtestület által átruházott hatáskörök tovább nem ruházhatók.

(4) Az átruházott hatáskör gyakorlója – az e kereten belül tett – intézkedésekről, azok eredményeiről a soron következő – rendes – ülésen beszámol.

**III. fejezet**

**A Képviselőtestület**

1. §

(1)   **(2)** A Képviselő-testület 3 tagból áll, tagjainak felsorolását az 1. számú függelék tartalmazza.

(2)   A Képviselőtestület megbízatásának időtartamára programot készít.

(3) A (2) bekezdés szerinti programot a polgármester a Képviselőtestület alakuló ülésétől számított hat hónapon belül köteles a képviselőtestület elé terjeszteni.

**A Képviselőtestület munkaterve**

1. §

A képviselőtestület éves munkatervet nem készít.

**A Képviselőtestület működése**

1. §

(1) A testület szükség szerint, de évente legalább 6 alkalommal tart ülést.

(2) (4)A Képviselőtestület ülését össze kell hívni akkor is, ha

a) azt jogszabály írja elő,

b) azt a Képviselőtestület előzetesen már elhatározta,

c) azt a vagyonnyilatkozatok vizsgálatával foglalkozó bizottság kezdeményezte.

(3) A Képviselőtestület ülésen tanácskozási joggal vesznek részt:

a)(4) a jegyző,

b) az érintett napirendi pontok előadói,

c) akit a polgármester megjelöl.

(4) A Képviselőtestület ülésén a képviselők szavazati joggal vesznek részt, ami magába foglalja a tanácskozás jogát is.

**A Képviselőtestület ülése**

1. §(4)

Ha a Mötv. zárt ülés tartását nem teszi kötelezővé, a Képviselőtestület ülése nyilvános, zárt ülés tartásáról a Képviselőtestület esetenként külön határoz.

**A Képviselőtestület ülésének összehívása**

1. §

(1) (5)A polgármesteri és az alpolgármesteri tisztség egyidejű betöltetlensége, a tartós akadályoztatásuk esetén a képviselő-testületet a legidősebb települési képviselő hívja össze és vezeti.

(2) A Képviselőtestület ülését általában írásbeli meghívóval kell összehívni, a meghívót a polgármester írja alá.

(3)  A meghívó tartalmazza:

a) az ülés helyét, kezdési időpontját,

b) a javasolt napirendeket, valamint a napirendek előterjesztőinek nevét.

(4)  A meghívóhoz csatolni kell:

       a) a rendeletek tervezetét,

       b) az előterjesztésekhez készült határozati javaslatokat.

(5) A Képviselőtestület ülésére a képviselőkön kívül tanácskozási joggal meg kell hívni: azt, akinek jelenlétét a polgármester vagy bármely képviselő indokoltnak tartja.

(6) A meghívót úgy kell kézbesíteni, hogy azt a képviselő, valamint a tanácskozási joggal meghívott az ülés előtt legalább 3 nappal megkapja.

(7) A Képviselőtestület ülésének időpontjáról a lakosságot a meghívónak a község hirdetőtáblájára történő kifüggesztésével tájékoztatni kell.

(8) Sürgős esetben a Képviselő-testület ülése szóban vagy telefonon is összehívható.

**Az előterjesztések tartalmi követelményei**

1. §

(1) A testületi ülésre az előterjesztés írásban vagy szóban kerülhet benyújtásra.

(2) A Képviselőtestület ülésére készülő előterjesztés tartalmazza:

a) a napirend tárgyának pontos meghatározását,

b) a tárgyban született korábbi döntés végrehajtásának ismertetését,

c) a tárgykör elemzését,

d) a határozati javaslatot a végrehajtási határidő és a végrehajtásért felelős személy megjelölésével.

**A Képviselőtestület ülésének vezetése**

1. §

(1) A polgármester minden esetben köteles tájékoztatni a Képviselőtestületet a lejárt határidejű határozatok végrehajtásáról, az előző ülésen tett bejelentések nyomán tett intézkedésekről, valamint az átruházott hatáskörben hozott döntésekről.

(2) A polgármester feladatai az ülés vezetésével kapcsolatban:

a) megállapítja az ülés határozatképességét,

b) az ülést megnyitja,

c) tájékoztatja a Képviselőtestületet a lejárt határidejű határozatok végrehajtásáról, az előző ülésen tett bejelentések nyomán tett intézkedésekről, valamint az átruházott hatáskörben hozott döntésekről,

d) javaslatot tesz az ülés napirendjére,

e) minden előterjesztés és az azzal kapcsolatos határozati javaslat felett külön-külön vitát nyit,

f) a vitát lezárja,

g) a szavazás előtt minden esetben szót ad a körjegyzőnek, aki az előterjesztésben szereplő és a vitában elhangzott határozati javaslatok törvényességéről köteles nyilatkozni,

h) az előterjesztésben szereplő és a vitában elhangzott határozati javaslatokat egyenként szavazásra bocsátja,

i) megállapítja a szavazás eredményét,

j) kihirdeti a meghozott döntést,

k) az ülést bezárja.

(3) A napirendi javaslat elfogadása előtt bármelyik képviselő kérheti az önkormányzat feladat- és hatáskörébe tartozó ügy sürgős tárgyalását (sürgősségi indítvány).

A Képviselőtestület által elfogadott sürgősségi indítvány esetén az ügyet első napirendi pontként kell tárgyalni.

(4)   A napirend előadójához a képviselők és a tanácskozási joggal meghívottak az előterjesztéssel kapcsolatban kérdést tehetnek fel, melyre az előadó a vitát megelőzően köteles válaszolni.

(5) A vita lezárása után a napirend előadója jogosult a vitában elhangzott hozzászólásokra reagálni.

(6) A vita lezárására, a hozzászólások időtartamának korlátozására bármelyik képviselő javaslatot tehet.

(7) A döntés során először a vitában elhangzott határozati javaslatokat, azt követően az előterjesztésben szereplő határozati javaslatot kell szavazásra bocsátani.

(8) A tanácskozás rendjének fenntartásáról a polgármester gondoskodik.

       Ennek érdekében a polgármester:

a) figyelmezteti azt a hozzászólót, aki eltér a tárgyalt témától, illetve megismétli az előterjesztésben foglaltakat,

       b) rendre utasítja azt, aki a Képviselőtestülethez méltatlan magatartást tanúsít,

(9) A polgármester a nyilvános ülésen részt vevő állampolgároknak is szót adhat.

(10) A Képviselőtestület a (2) bekezdés d) pontjában, valamint a (3) és (6) bekezdésekben foglalt kérdésekben vita nélkül határoz.

**A Képviselő-testület döntései**

1. §

A Képviselőtestület döntéseit rendeletben vagy határozatban hozza meg.

1. §

(1) (4)A képviselő a során „igen” szavazatával támogatja, „nem” szavazatával ellenzi az előterjesztett javaslatot, illetve „tartózkodhat” a szavazásnál. A tartózkodást a szavazás eredményének megállapítása során „nem” szavazatként kell számolni.

(2) Ha az (1) bekezdés szerint szavazás során szavazategyenlőség alakul ki, és emiatt a testület döntése nem jön létre, a polgármester a napirendi pont felett ismételten megnyitja a vitát, és ennek lezárása után a javaslatot ismételten szavazásra bocsátja. Ismételt szavazategyenlőség esetén a testület a javaslatról a következő ülésen dönt.

(3) A megválasztott képviselő többségének szavazata (minősített többség) szükséges:

a) önkormányzati rendelet alkotásához,

b) az önkormányzat szervezetének kialakításához és működésének meghatározásához, továbbá a törvény által hatáskörébe utalt választáshoz, kinevezéshez, megbízáshoz,

c) önkormányzati társulás létrehozásához, társuláshoz, érdekképviseleti szervezethez való csatlakozáshoz,

d) külföldi önkormányzattal való együttműködést rögzítő megállapodáshoz, nemzetközi önkormányzati szervezethez való csatlakozáshoz,

e) intézmény alapításához,

f) zárt ülés elrendeléséhez,

g) a Képviselőtestület megbízatásának lejárta előtti feloszlatáshoz,

h) a polgármester elleni kereset benyújtásához,

i) képviselő kizárásához,

j) az SZMSZ-ben meghatározott ügyek eldöntéséhez.

(4) A Képviselőtestület a döntéseit (határozat, rendelet) nyílt szavazással hozza. Titkos szavazást tarthat mindazokban az ügyekben, amelyekben zárt ülést köteles tartani, illetve zárt ülést tarthat. A zárt ülésen hozott határozatot is nyilvános ülésen kell ismertetni. A polgármester nyomatékosan felhívja a figyelmet a tárgyalt ügy bizalmas kezelésére és az azzal kapcsolatos titoktartási kötelezettségre. Ha titkos szavazást kell tartani, annak lebonyolítására a Képviselőtestület esetenként elnökből és két tagból álló szavazatszámláló bizottságot hoz létre.

(5) (4)Ha az Mötv. a titkos szavazás tartását nem teszi kötelezővé, bármelyik képviselő indítványozhatja, hogy a Képviselőtestület döntéseit név szerinti szavazással hozza meg. Az indítványról a Képviselőtestület esetenként határoz.

(6) (4)Ha az Mötv. előírása vagy a Képviselőtestületnek az (5) bekezdés szerinti döntése alapján név szerinti szavazást kell tartani, a polgármester az „abc” sorrendjében felolvassa a Képviselőtestület tagjainak nevét, s azok nevük elhangzásakor „igen”-nel vagy „nem”-mel szavaznak, illetve jelzik, hogy „tartózkodnak” a szavazásnál.

(7) A név szerinti szavazást a jegyzőkönyvben rögzíteni kell.

1. §

(1) A Képviselőtestület határozatait külön-külön – a naptári év elejétől kezdődően – folyamatos sorszámmal és évszámmal kell ellátni.

(2)(5) A Képviselőtestület határozatairól a jegyző nyilvántartást vezet.

(3) A határozatokat a jegyzőkönyv elkészítését követő nyolc napon belül meg kell küldeni a végrehajtásért felelős szervnek, személynek.

**A rendeletalkotás főbb szabályai**

1. §

(1) (5)Rendelet alkotását a polgármesternél kezdeményezhetik:

            a) a települési képviselők,

            b) a településen működő társadalmi, érdekképviseleti és más civil szervezetek,

            c) a jegyző.

(2)   A kezdeményezés Képviselőtestület elé terjesztéséről a polgármester gondoskodik.

(3)   A Képviselőtestület rendeleteit külön-külön – a naptári év elejétől kezdődően – folyamatos sorszámmal és évszámmal kell ellátni, és fel kell tüntetni a rendelet kihirdetésének napját is.

(4)(4)     A Képviselőtestület rendeleteiről a jegyző nyilvántartást vezet.

(5)   A Képviselőtestület rendeleteit a község hirdetőtáblájára történő kifüggesztéssel kell kihirdetni.

(6)   A Képviselőtestület rendeleteit általában a testületi döntést követő munkanapon kell kihirdetni.

16/A.(4) §

(1) Társadalmi egyeztetésre kell bocsátani az önkormányzati rendelet-tervezetet és indoklását.

(2) Nem kell társadalmi egyeztetésre bocsátani

a) a fizetési kötelezettségekről,

b) az állami támogatásokról,

c) a költségvetésről, a költségvetés végrehajtásáról,

szóló önkormányzati rendeletek tervezeteit.

(3) A társadalmi egyeztetés lefolytatása - ha jogszabály másként nem rendelkezik - a jegyző feladata.

(4) A társadalmi egyeztetés formája: a honlapon megadott elérhetőségen keresztül biztosított véleményezés.

(5) (5)A honlapon megadott elektronikus levélcímen keresztül bárki véleményt nyilváníthat a társadalmi egyeztetésre bocsátás céljából közzétett önkormányzati rendelet-tervezetről a közzétételtől számított tizenöt napon keresztül. A véleményezésre nyitva álló időtartamot a rendelet-tervezet közzétételekor a rendelet-tervezettel együtt közzé kell tenni a honlapon. A vélemények beérkezéséről visszaigazolást kell küldeni.

(6) A névtelenül beérkezett véleményeket azok figyelembevétele nélkül törölni kell.

(7) A jegyző a beérkezett véleményeket, a véleményező nevét és elektronikus levélcímét - visszaigazolás küldése elkészítendő összefoglaló céljából - legkésőbb a véleményezett önkormányzati rendelet hatálybalépésétől számított másfél évig kezeli. Amennyiben a véleményezett önkormányzati rendelet nem lép hatályba, a véleményező nevét és elektronikus levélcímét legkésőbb a vélemény beérkezését követő egy éven belül törölni kell.

(8) A véleményező adatainak kezeléséhez szükséges hozzájárulást a személyes adatok védelméről és a közérdekű adatok nyilvánosságáról szóló törvényben foglalt vélelem szerint a jelen szakaszban meghatározott adatkezelések tekintetében megadottnak kell tekinteni. E tényre és a véleményező adatait érintő adatkezelés szabályaira a vélemény megadása előtt a véleményező figyelmét megfelelően fel kell hívni.

(9) A jegyző mérlegeli a beérkezett véleményeket és azokról, valamint az elutasított vélemények esetében az elutasítás indokairól összefoglalót készít, amelyet a honlapon a véleményezők listájával együtt az önkormányzati rendelet-tervezetnek a képviselő-testület tagjai részére történő megküldésekor közzétesz. Az összefoglalót az önkormányzati rendelet-tervezet előterjesztéséhez mellékelni kell.

**Kérdés és interpelláció**

1. §(4)

**A Képviselőtestület ülésének jegyzőkönyve**

**18. §**

(1) (4)A Képviselőtestület üléséről jegyzőkönyvet kell készíteni, ami a megjelent képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott döntéseket tartalmazza. A jegyzőkönyv elkészítéséről, kezeléséről a jegyző gondoskodik.

(2) A Képviselőtestület nyilvános üléséről 3 példányban, a zárt ülésről 2 példányban kell jegyzőkönyvet készíteni: Ebből:

a) (4)az első példányt a jegyző kezeli, gondoskodik évenkénti beköttetéséről,

b)**(2)** a második példányt meg kell küldeni 15 napon belül a Vas megyei Kormányhivatalnak,

c) a harmadik példányt átadja a polgármesternek.

(3) A Képviselőtestület üléséről készített jegyzőkönyv első példányához csatolni kell a meghívót és a mellékleteit, az elfogadott rendeleteket, a jelenléti ívet. A képviselő kérelmére az írásban is benyújtott hozzászólást.

(4) (4)A Képviselőtestület ülésének jegyzőkönyvét a polgármester és a jegyző írja alá.

(5) A választópolgárok – a zárt ülés kivételével – betekinthetnek a Képviselőtestület előterjesztésébe és ülésének jegyzőkönyvébe. A zárt ülésről külön jegyzőkönyvet kell készíteni.

**IV. fejezet**

**A települési képviselő**

**19. §**

(1)(4)A képviselőt a Mötv.-ben rögzített jogok és kötelezettségek illetik meg, illetőleg terhelik.

(2) A települési képviselő kötelességei:

a) tevékeny részvétel az önkormányzati testület munkájában,

       b) felkérés alapján részt vesz a Képviselőtestület ülésének előkészítésében,

       c) olyan magatartás tanúsítása, amely méltóvá teszi a közéleti tevékenységre, a választók bizalmára,

       d) nem vehet részt olyan tevékenység végzésében, ami a település érdekeit sérti,

       e) a tudomására jutott állami, szolgálati és üzleti titkot köteles megőrizni.

(3)   A települési képviselő jogai:

       a) részt vehet a Képviselőtestület döntéseinek előkészítésében, végrehajtásuk megszervezésében,

       b)(4) a jegyzőtől igényelheti a képviselői munkához szükséges tájékoztatást, illetőleg ügyviteli közreműködést,

c)(4) sürgős közérdekű ügyben kezdeményezheti a jegyző intézkedéseit.

d)(5) írásban rendelet megalkotását, szóban és írásban határozat meghozatalát kezdeményezheti a képviselő-testületnél, a kezdeményezést a polgármesterhez kell eljuttatnia.

**V. fejezet**

**Lakossági fórumok**

**20. §**

(1) A Képviselőtestület évente egy alkalommal előre meghirdetett időpontban közmeghallgatást tart. Fontosabb szabályai:

a) A közmeghallgatás alkalmával az állampolgárok és a településen működő társadalmi szervezetek képviselői közérdekű ügyben a Képviselőtestülethez, az egyes önkormányzati képviselőkhöz, a polgármesterhez, az alpolgármesterhez vagy a körjegyzőhöz kérdéseket intézhetnek, illetőleg közérdekű javaslatokat tehetnek.

b) A közmeghallgatás helyéről, idejéről az önkormányzati hirdetőtáblán kell tájékoztatni a lakosságot, a rendezvény előtt legalább 8 nappal.

c) A közmeghallgatást a polgármester vezeti.

d)(4)A közmeghallgatásról jegyzőkönyv készül, amelyre értelemszerűen vonatkoznak a Képviselőtestület jegyzőkönyvére irányadó szabályok.

A jegyzőkönyv összeállításáról a jegyző gondoskodik.

(2) A Képviselőtestület a település közösségét érintő ügyben eseti döntéssel falugyűlést hívhat össze. A falugyűlés összehívására a közmeghallgatásra vonatkozó szabályokat kell alkalmazni.

**VI. fejezet**

**A Képviselőtestület bizottságai**

21. §(5)

Iklanberény községben 100 főt nem haladja meg a lakosok száma, így bizottság nem alakítható. A vagyonnyilatkozat-tétellel, összeférhetetlenséggel és méltatlansággal kapcsolatos a Mötv.-ben az erre a célra létrehozott bizottság hatáskörébe utalt feladatokat a képviselő-testület látja el.

22. §(5)

23. § (5)

**VII. fejezet(4)**

**A polgármester, az alpolgármester, a jegyző**

**A polgármester**

24. §

(1) A polgármester feladatait társadalmi megbízatásában látja el.

(2) A Képviselőtestület a polgármester részére – a jogszabályban előírt mértékű – tiszteletdíjat állapít meg.

(3)(4) A polgármester szerdai napokon 16.00-17.00 óra között az iklanberényi önkormányzati hivatalban ügyfélfogadást tart.

(4)(4)A Képviselő-testület a polgármesterre ruházza át a közúti közlekedésről szóló 1988. évi I. törvény 46.§-ában meghatározott közútkezelői jogosítványok gyakorlását.

(5)(5) A képviselő-testület a polgármesterre ruházza át a következő hatáskörök gyakorlását:

a) az önkormányzat tulajdonában álló közterületek filmforgatási célú használatáról szóló

8/2013.(IX. 05.) önkormányzati rendeletben meghatározott engedélyezési ügyek,

b)(7) a szociális igazgatásról, az egyes szociális ellátásokról és a helyi lakáscélú támogatásokról szóló 18/2005. (XII.29.) önkormányzati rendeletben meghatározott rendkívüli települési támogatás, a mindenkori hulladékgazdálkodási közszolgáltatási díj és a közüzemi költségek megfizetéséhez nyújtott rendkívüli települési támogatás, az elhunyt személy eltemettetésének költségeihez való hozzájárulásként megállapított rendkívüli települési támogatás, az öt éjszakát elérő kórházi gyógykezelés esetén megállapított települési támogatás, köztemetés és szociális étkeztetés megállapítása,

c) a gyermekvédelem helyi szabályozásáról szóló 19/ 2005 (XII.29.) önkormányzati rendeletben meghatározott oktatási támogatás és óvodakezdési támogatás megállapítása,

d) a helyi címer és zászló alapításáról és használatának rendjéről szóló 4/1998. (V.22.) önkormányzati rendeletben a jelképek használatának engedélyezése,

e) a közterületek elnevezéséről és a házszám-megállapítás szabályairól szóló 8/2014. (VIII. 5.) önkormányzati rendeletben meghatározott engedélyezés,

f) az önkormányzat vagyonáról és a vagyongazdálkodás szabályairól szóló 4/1997. (II.19.) önkormányzati rendeletben meghatározott bérbeadás, hasznosítás.

**Az alpolgármester**

25. §

(1) A Képviselőtestület – a saját tagjai közül a polgármester javaslatára, titkos szavazással, a Képviselőtestület megbízatásának időtartamára – a polgármester helyettesítésére, munkájának segítésére 1 fő alpolgármestert választ.

(2) Az alpolgármester társadalmi megbízatásban látja el feladatait.

(3) Az alpolgármester ellátja azokat a feladatokat, amelyekkel őt a polgármester megbízta, a polgármestert tartós vagy eseti elfoglaltsága esetén helyettesíti.

(4) Az alpolgármester jogosult a helyettesítés során a polgármester valamennyi feladat- és hatáskörét gyakorolni.

(5) A Képviselőtestület az alpolgármester részére – a jogszabályban előírt mértékű – tiszteletdíjat állapít meg.

(6) A polgármesteri és az alpolgármesteri tisztség egyidejű betöltetlensége, illetőleg tartós akadályoztatása esetén a Képviselőtestület összehívására, vezetésére a legidősebb települési képviselő jogosult.

26. §(4)

(1) Bük város Önkormányzata és Iklanberény Községi Önkormányzat Büki Közös Önkormányzati Hivatal (továbbiakban: közös hivatal) elnevezéssel közös önkormányzati hivatalt alapít.

(2) A közös hivatal jegyzőjét Bük Város polgármestere nevezi ki az Iklanberény Községi Önkormányzattal kötött megállapodás alapján.

(3) A közös hivatal jegyzőjének helyettesítése, a jegyző által meghatározott feladatok ellátása és az Igazgatási Csoport vezetése érdekében Bük Város polgármestere aljegyzőt nevezi ki az Iklanberény Községi Önkormányzattal kötött megállapodás alapján.

(4) A jegyzői és aljegyzői tisztség egyidejű betöltetlensége, illetve tartós akadályoztatásuk esetén a jegyzői feladatokat a Pénzügyi Csoport vezetője látja el

**VIII. fejezet (4)**

27. § (4)

**IX. fejezet (4)**

28. § (4)

**X. fejezet**

**Helyi népszavazás, népi kezdeményezés**

**Helyi népszavazás**

29. §(7)

**Népi kezdeményezés**

30. §(7)

**XI. fejezet (4)**

31. § (4)

**XII. fejezet**

**Az önkormányzat költségvetése, gazdálkodása**

32. §

(1) A Képviselőtestület a költségvetését önkormányzati rendeletben határozza meg. A költségvetés összeállításának részletes szabályait az államháztartásról szóló törvény, a finanszírozás rendjét és az állami hozzájárulás mértékét az állami költségvetési törvény határozza meg.

(2)(4)

(3) (4)

(4) (4)

(5) Az önkormányzat törzsvagyonának forgalomképtelen és korlátozottan forgalomképes vagyontárgyait, valamint a vagyongazdálkodás szabályait külön önkormányzati rendelet határozza meg.

(6) (5)

(7) **(5)** Az önkormányzat kormányzati funkciók szerinti feladatait az 1. melléklet tartalmazza.

**Az önkormányzat gazdálkodásának ellenőrzése**

33. §

(1) (5)A belső ellenőrzés feladatait az önkormányzat a Répcementi Önkormányzati Társuláson keresztül biztosítja.

(2) A belső ellenőrzést az önkormányzat által elfogadott éves belső ellenőrzési terv alapján kell elvégezni.

(3) Az ellenőrzés során vizsgálni kell:

a) a kötelezettségvállalás, ellenjegyzés, utalványozás érvényesülését,

b) a számviteli, pénzkezelési és bizonylati előírások érvényesülését,

c) a leltározási és selejtezési feladatok elvégzését.

**XIII. fejezet**

**Záró rendelkezések**

**34. §**

(1) A szervezeti és működési szabályzat (SZMSZ) megalkotásáról szóló rendelet a kihirdetés napján lép hatályba.

(2)(5)A rendeletet az állampolgárok a hivatali idő alatt a jegyzőnél megtekinthetik.

(3) Az SZMSZ hatálybalépésével egyidejűleg a Iklanberény Községi Önkormányzat Képviselőtestületének az önkormányzat Szervezeti és Működési Szabályzatáról szóló 7/2005. (VI. 23.) számú rendelettel módosított 7/2003. (V. 05.) számú rendelete hatályát veszti.

I k l a n b e r é n y, 2007. április 12.

Mészárosné Nagy Mária sk                                   Horváthné Nagy Ibolya sk

                      polgármester                                                              körjegyző

Záradék:

A rendelet 2007. április 13-án kihirdetésre került.

                        Horváthné Nagy Ibolya sk

                                    körjegyző

(1) módosította: 8/2009.(IX.10.) önkormányzati rendelet, hatályos: 2010. január 1.

(2) módosította: 5/2011.(IV.15.) önkormányzati rendelet, hatályos: 2011. április 15.

(3) módosította: 11/2012.(V.23.) önkormányzati rendelet, hatályos: 2012. május 23.

(4) módosította: 6/2013.(IV.25.) önkormányzati rendelet, hatályos: 2013. május 1.

(6) módosította: 13/2015.(XII.22.) önkormányzati rendelet, hatályos: 2015. december 23.

(7) módosította: 8/2019.(IX. 23.) önkormányzati rendelet, hatályos: 2019. szeptember 24.

**1. melléklet a 3/2007. (IV. 12.) önkormányzati rendelethez (3) (5) (6)**

**Kormányzati funkció**

**011130 Önkormányzatok és önkormányzati hivatalok jogalkotó és általános igazgatási tevékenysége**

**013320 Köztemető-fenntartás és –működtetés**

**013350 Az önkormányzati vagyonnal való gazdálkodással kapcsolatos feladatok**

**041232 Start-munka program – Téli közfoglalkoztatás**

**041233 Hosszabb időtartamú közfoglalkoztatás**

**045120 Út, autópálya építése**

**045160 Közutak, hidak, alagutak üzemeltetése, fenntartása**

**052020 Szennyvíz gyűjtése, tisztítása, elhelyezése**

**061020 Lakóépület építése**

**063080 Vízellátással kapcsolatos közmű építése, fenntartása, üzemeltetése**

**064010 Közvilágítás**

**066010 Zöldterület-kezelés**

**066020 Város-, községgazdálkodási egyéb szolgáltatások**

**081045 Szabadidősport-(rekreációs sport-) tevékenység és támogatása**

**082044 Könyvtári szolgáltatások**

**082091 Közművelődés – közösségi és társadalmi részvétel fejlesztése**

**107051 Szociális étkeztetés**

**107055 Falugondnoki, tanyagondnoki szolgáltatás.**

1. számú függelék

Iklanberény Községi Önkormányzat Képviselőtestülete

tagjainak névsora

1. Berényi Pál polgármester
2. Mészárosné Nagy Mária alpolgármester
3. Mészáros Péterné képviselő

2. számú függelék

A jegyző fogadóóráinak rendje

A jegyző vagy megbízottja Iklanberény Község Önkormányzatának hivatalában fogadóórát tart szerdai napokon 13.00 – 14.00 óra között.